שיחה:כרונולוגיה של אזור סוריה העות'מאנית

message: ערך זה הינו תוספת מהותית נחוצה לערך סוריה העות'מאנית אותו תרגמתי באופן חלקי מויקיפדיה האנגלית. על אף שהערך מתמקד בנתיים באופן עיקרי באירועים הקשורים לארץ ישראל, אני מתכוון להוסיף לערך אירועים בולטים נוספים שהתרחשו בין השנים 1516–1918 בשאר חלקי אזור סוריה העות'מאנית.
במידה וישנם עורכים שסבורים שעדיף היה להציג את המידע הנ"ל באופן שבו הוא יכלול רק אירועים היסטוריים הקשורים לארץ ישראל ולהתמקד במיוחד באירועים ההיסטורים שקשורים לעם היהודי - הדבר לא עומד בניגוד - ניתן ליצור ערך נוסף בשם לוח זמנים של ההיסטוריה של אזור ארץ ישראל ולהעתיק אליו את האירועים שרלוונטים לערך שיציג סקירה כרונולוגית של האירועים ההיסטוריים הבולטים בארץ ישראל בלבד.
במידה וישנם עורכים שסבורים שערך זה פסול לחלוטין ושהוא צריך להימחק משום שלדעתם לא היה קיים אזור כזה מעולם - אתם מוזמנים לדון על כך ו/או לפתוח הצבעת מחיקה קודם כל בערך סוריה העות'מאנית - ובעקבות כך הקהילה תחליט מה יהיה הגורל של ערך זה גם כן. TVJunkie - שיחה 23:51, 18 באפריל 2011 (IDT)
replies: text: בלי קשר לשאלת החשיבות (אם אתה שואל, אז אני מאמין בחשיבות הערך) - שם הערך מסורבל ומעייף (ואיכשהו גם לוקה בתרגמת); עדיף כרונולוגיה של אזור סוריה העות'מאנית. Rhone •‏  00:51, 19 באפריל 2011 (IDT)
replies: text: :שיניתי. TVJunkie - שיחה 04:59, 19 באפריל 2011 (IDT)
replies: text: :: אין דבר כזה סוריה העות'מאנית שבה "אירעו" המאורעות בערך ובה "שלטו" השליטים בערך. הערך טועה ומטעה. אף אחד מהאירועים לא התרחש ביחידה היסטורית ופוליטית המכונה "סוריה". אף אחד מהשליטים לא שלט על יחידה היסטורית ופוליטית המכונה "סוריה". מייד לאחר הסרת תבנית העבודה אשים תבנית שכתוב. פומפריפוזה - שיחה 05:49, 19 באפריל 2011 (IDT)
replies: text: :::הופתעתי לראות שערך זה עלה לאחר כל התהיות שעלו בדף השיחה של הערך סוריה העות'מאנית. הערך באנגלית כמעט חסר מקורות לחלוטין. יש שם אזכור של מקור של "Fadil Bayyat", שאין עליו ערך בויקיפדיה האנגלית ולא ברור כלל מהו ערכו כהיסטוריון. מן הראוי היה לחכות להשלמת הדיון בנושא ולא לרוץ ולכתוב ערך נוסף בנושא  שעל פניו נראה שהוא שגוי מיסודו.  Hanay •  שיחה  11:45, 19 באפריל 2011 (IDT)
replies: text: ::::כמו חנה. יעל - שיחה 20:22, 19 באפריל 2011 (IDT)
replies: text: :::::כמו יעל.
thread_title:  תחילת העבודה 

message: הערך מערבב מין בשאינו מינו. אין דבר כזה "סוריה העות'מאנית". הערך כולל רשימה של סולטנים, שאינה קשורה לסוריה באופן מיוחד, עם רשימה של אירועים חשובים שאירעו בכל רחבי הלבאנט. סוריה בתקופה העות'מאנית הייתה מחולקת בין מספר "ואליות" בעלות מעמד שווה, שמרכזן בחאלב, בביירות ובדמשק. ככל שהערך מתורגם מהוויקי האנגלית, המדובר שם בעבודה נחמדה של חבר'ה סורים. שימו לב לעורכים העיקריים של הערך שם, למשל בחור שדף השיחה שלו מעלה שטרח להביא למחיקה מהערך על הפיגוע באיתמר את העובדה שמטרתו הייתה יהודים, בכך שלא ניתן לאמר זאת מבלי שהדבר יובא מפי המפגעים עצמם. אנחנו לא צריכים את הלאומנות הסורית הזאת בוויקיפדיה העברית. אם מישהו רוצה לכתוב על הנעשה בוואליית חאלב בתקופה העות'מאנית - אהלן וסהלן. אותו דבר לגבי כל וואלייה אחרת. ליצור יש מאין את היצור המלאכותי של "סוריה הגדולה" (נא לקרוא את הערך הנחמד אצלנו. הוא מתחיל, אגב, במאה העשרים. כמו הלאומנות הסורית) ולכלול בה אירועים ואישים שאינם קשורים ל"סוריה" בכל צורה שניתן לחשוב עליה, הוא עיוות ופגיעה חמורה בקורא. מוזר בעיני כיצד חדרה הלאומנות הסורית הזו לוויקיפדיה העברית דווקא. מכל מקום, כל עוד לא יובא מקור לכך שבתקופה העות'מאנית הייתה קיימת "סוריה" כישות היסטורית ומדינית, ששלטה בכל השטחים בהם התרחשו האירועים המתוארים בערך, אין זכות קיום לערך הזה. מקור כזה קשה למצוא מחוץ לכתבי מישל עפלק. פומפריפוזה - שיחה 09:40, 19 באפריל 2011 (IDT)
replies: text: אינני בקי בנושא זה, אבל ברור שרשימת הסולטנים אכן מוזרה ביותר. אלה סולטנים ששלטו באימפריה העות'מאנית, שהאזור המכונה "סוריה העות'מאנית" היה חלק ממנה. האם בערך הרצליה, למשל, נציין את בנימין נתניהו כשליט העליון של העיר? דוד שי - שיחה 20:54, 19 באפריל 2011 (IDT)
replies: text: :השתכנעתי שמדובר במונח מעורפל יותר מהאופן שבו הוא מוצג כעת בערך סוריה העות'מאנית בויקיפדיה האנגלית (ובגירסה הנוכחית המתורגמת אשר קיימת כעת בויקיפדיה העברית), אשר ככל הנראה שכיח יותר בקרב היסטוריונים שאינם דוברי עברית. כמו כן, ככל הנראה השימוש במונח הספציפי הזה לאזור סוריה רבתי הפך נפוץ רק לאחר שנות העשרים של המאה ה-20. בשל כך צריך לשקול קודם טוב טוב כיצד נכתוב את הערך סוריה העות'מאנית באופן אובייקטיבי, אמין ומדוייק. לפיכך אני מציע שערך זה יימחק לאלתר מהויקיפדיה העברית. העבודה שלי בערך זה לא הייתה לחינם משום שאני מתכוון להשתמש בחלקים שנוגעים להיסטוריה של ארץ ישראל בערך כרונולוגיה של אזור ארץ ישראל. TVJunkie - שיחה 03:57, 20 באפריל 2011 (IDT)
replies: text: ::ברוך תהיה  יעל - שיחה 04:10, 20 באפריל 2011 (IDT)
replies: text: :::ג'אנקי, פעלת יפה, אתה בדרך הנכונה. זו רק הוכחה נוספת שיש להיזהר כשמתרגמים ערך מויקיפדיה זרה. אפשר להיעזר בה, אבל חשוב מאד לבדוק בעצמך את אמינות המידע במיוחד, כשמדובר בערכים שמסתתרת מאחוריה אג'נדה פוליטית Hanay •  שיחה  08:00, 20 באפריל 2011 (IDT)
thread_title: חשיבות